Podrazdena pokozka
Dobry den, chcem sa spytat syn (2,5roka) ma zacervenanu a podrazdenu pokozku v okoli konecnika, uz to trva par mesiacov, stale ho to svrbi...uz som skusala sudokrem,bepanten,Avene-cicalfate,kalciovu mast nic nepohama...aj sme boli na chirurgii nic mu nezistili...co by ste mi poradili? Dakujem
Dobrý deň, ďakujeme za Vašu otázku.
Doporučujem Vám, aby ste dieťa umývali prípravkom
URIAGE Xemose CLEANSING OIL
. Čistiaci olej bez obsahu mydla chráni a ukľudňuje atopickú pokožku.  Pokožku by bolo vhodné umývať po každej stolici. Keďže píšete, že postihnutá oblasť dieťa stále veľmi svrbí ( predpokladám, že lekár po vyšetreniach vylúčil možnosť parazitov ), tak by som Vám doporučila prípravok Imazol krémpasta, ktorý žiaľ momentálne nie je dostupný. Alternatívou v liečbe je masť
Fungicidin
. Liek je antimykotické antibiotikum, obsahujúce liečivo nystatín. Tlmí a zastavuje rast kvasiniek a niektorých ďalších nižších húb. Nevstrebáva sa z povrchu kože a sliznice. Masť môžu používať dospelí, mladiství aj deti od novorodeneckého veku na liečbu kvasinkových ochorení kože a slizníc. Masť sa nanáša 2-3x denne na postihnuté miesto do vyhojenia. Zvyčajná dĺžka liečby je 2 týždne, podľa potreby dlhšie. V liečbe treba pokračovať aj po klinickom zhojení ešte niekoľko dní aplikáciou masti 1x denne.
Ak ťažkosti do 10 dní neustúpia alebo sa naopak zhoršia, je potrebné kontaktovať lekára. Dĺžka liečby bez súhlasu lekára nemá presiahnuť 2 týždne.
Pekný deň Vám prajeme.
S pozdravom Martina Vetráková.